20 વર્ષની ઉંમર એવી હોય છે જેમાં દરેક વ્યક્તિ પોતાના જીવનના નવા પડાવ પર આવીને ઊભો હોય છે. સામાન્ય રીતે 20-30 વર્ષની ઉંમર વચ્ચે લોકોને જોબ, લગ્ન, ફેમિલી, લવ લાઈફ સહિતની અનેક બાબતોનું પ્રેશર હોય છે. આ બધાનો સામનો કરવા માટે સારું સ્વાસ્થ્ય જરૂરી છે. એના માટે યોગ્ય ખાનપાન જરૂરી છે. બ્રાઉન યુનિવર્સિટીના એક સ્ટડી પ્રમાણે, ટીનેજર્સની સરખામણીમાં 20 વર્ષની ઉંમરની આસપાસના લોકો 25 ટકા વધારે ફાસ્ટફૂડ ખાય છે. જે સ્વાસ્થ્ય માટે નુકસાનકારક છે.